钦定古今图书集成/理学汇编/文学典/第118卷 > 张晟
## 钦定古今图书集成/理学汇编/文学典/第118卷 > 张晟

按《江宁府志》：“晟字德斋，嗜古好学，能大书。父祖二代
未葬，晟既袭千户职，即损衣食，积官俸，徒跣觅地，日
行数十里，虽隆冬盛暑不辍，乃得近郊地葬焉。日手
一编，所入即以市书，不得不休。著有《明德》《摄生》《宗法》
《理家》诸图说，精《易》数及星历之学。晚年潜心内典，穷
究性命，先知化期。援笔题诗曰：‘老身原是辟支身，火
里金刚水月心。今日烟飞电掣烈焚燎，般若本来人’。”
题毕，投笔而逝。